
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „DRAUGYSTĖS PARKAI-1“ 
2011 m. gegužės 26 d. Nr. T -72
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 41 p., nusprendžia:

1. Pritarti Europos kaimynystės ir partnerystės priemonės Lietuvos, Lenkijos ir Rusijos Federacijos bendradarbiavimo per sieną programos finansavimui  skirto rajono  savivaldybės administracijos  projekto „Draugystės parkai-1“ rengimui.

2. Užtikrinti reikiamą ne mažesnį  kaip 15 proc. projekto finansavimą nuo bendros projekto vertės iš rajono savivaldybės biudžeto Regioninės plėtros programos lėšų, jei pagal pateiktą paraišką bus skirta Lietuvos, Lenkijos ir Rusijos bendradarbiavimo per sieną 2007-2013 metų programos  parama. 

3. Skirti iš rajono savivaldybės 2011 metų biudžete Regioninės plėtros programos  finansavimui numatytų lėšų, gautų sugrąžinus anksčiau įgyvendintų projektų lėšas, projekto „Draugystės parkai-1“   techninio projekto ir paraiškos  parengimui reikalingas lėšas, nustatytas taikant viešųjų pirkimų procedūras.

4. Įpareigoti rajono savivaldybės administracijos Biudžeto ir turto skyrių pervesti iš rajono savivaldybės 2011 metų biudžete Regioninės plėtros programos  finansavimui skirtų lėšų, gavus anksčiau įgyvendintų projektų grąžinamas lėšas,  1 punkte paminėto projekto parengimui reikalingą sumą  rajono savivaldybės administracijai.

5. Įpareigoti rajono savivaldybės administracijos direktorių Juozą  Puodžiukaitį pasirašyti visus su     projekto  paraiška   susijusius dokumentus.

6. Skirti rajono savivaldybės administracijos  Regioninės plėtros skyriaus  vedėją Vitą Girdauską projekto „Draugystės parkai-1“ vadovu.

7. Skirti rajono savivaldybės administracijos Centralizuotos buhalterijos skyriaus buhalterę vyresniąją specialistę Joaletą Bubilaitienę projekto „Draugystės parkai-1“   buhaltere. 

